Entretien n° 20 : « Isem-iw Rezika, di leɛmer-iw 90 n yiseggasen. Ticraḍ-agi txedem-iyi-tent yiwet n temɣert (tamɛellemt n tecraḍ), txedem-iyi-tent di lweqt-nni n trad, asmi sɛiɣ 16 n yiseggasen uqbel ad zewǧǧeɣ di zman-nni iṛumyen teɛeddayen ɣef yal taqcict taqbaylit, ma yella d tid yesɛan ticraḍ ur ttqerriben ara ɣer-sent maca tteɣenfun-tent, dɣa imiren tamɣert-agi texdemasent akk i telmeẓyin n taddart-iw. Asmi iyi-tt-texdem, teddem-d uqbel tirgin, terqem-iyi amekkan-nni anida iyi-tewwet ticraḍ-nni, syin teṭṭef-d tisegnit tenqer amkan-nni alami id dyejreḥ, tesfeḍ-it, sin ɣers teddem-d lḥerqus teḍla-as-t i umkan-nni akken ad yeɣmu wa ad yuɣal d azegzaw ».